ยุทธการที่แวร์เดิง

ยุทธการที่แวร์เดิง (Bataille de Verdun ; Schlacht um Verdun ) สู้รบกันตั้งแต่วันที่ 21 กุมภาพันธ์ถึง 18 ธันวาคม 1916 เป็นยุทธการที่มีขนาดใหญ่และยืดเยื้อที่สุดครั้งหนึ่งในสงครามโลกครั้งที่หนึ่งบนแนวรบด้านตะวันตกระหว่างกองทัพเยอรมันและฝรั่งเศส ยุทธการเกิดขึ้นบนเขาทางเหนือของแวร์เดิง-ซูร์-เมิซในภาคตะวันออกเฉียงเหนือของประเทศฝรั่งเศส กองทัพที่ 5 ของเยอรมันโจมตีการป้องกันของ Région Fortifiée de Verdun (RFV) และกองทัพที่ 2 ของฝรั่งเศสบนฝั่งตะวันออกของแม่น้ำเมิซ ฝ่ายเยอรมันได้รับบันดาลใจจากประสบการณ์แห่งยุทธการที่ช็องปาญครั้งที่สองเมื่อปีก่อน วางแผนยึดที่สูงเมิซอย่างรวดเร็ว ทำให้มีที่ตั้งป้องกันที่ยอดเยี่ยมซึ่งจะยังให้พวกเขาระดมยิงปืนใหญ่ใส่แวร์เดิงโดยการยิงปืนใหญ่แบบสังเกตได้ ฝ่ายเยอรมันหวังว่าฝรั่งเศสจะทุ่มกำลังสำรองยุทธศาสตร์เพื่อยึดตำแหน่งดังกล่าวคืนและประสบความสูญเสียมหาศาลในการยุทธ์แห่งการบั่นทอนกำลัง เนื่องจากเยอรมันจะมีข้อได้เปรียบทางยุทธวิธี
ด้วยลมฟ้าอากาศที่เลวร้ายทำให้เยอรมนีเลื่อนการเริ่มเข้าตีเป็นวันที่ 21 กุมภาพันธ์ แต่เยอรมันประสบความสำเร็จในขั้นต้น โดยยึดค่ายดูโอมง (Fort Douaumont) ได้ภายในสามวันแรกของการบุก จากนั้นการรุกของเยอรมนีช้าลงแม้ฝรั่งเศสเสียรี้พลไปมากมาย เมื่อถึงวันที่ 6 มีนาคม ทหารฝรั่งเศส 20 1/2 กองพลอยู่ใน RFV และมีการก่อสร้างการตั้งรับทางลึกอย่างกว้างขวาง เปแตงสั่งว่าห้ามถอย (On ne passe pas) และให้ตีโต้ตอบ แม้ว่าทหารราบฝรั่งเศสจะเปิดโล่งต่อการยิงจากปืนใหญ่เยอรมัน เมื่อวันที่ 29 มีนาคม ปืนใหญ่ฝรั่งเศศบนฝั่งตะวันตกเริ่มการระดมยิงอย่างต่อเนื่องใส่ที่ตั้งของเยอรมันบนฝั่งตะวันออก ทำให้ทหารราบเยอรมันเสียชีวิตไปเป็นอันมาก
ในเดือนมีนาคม การรุกของเยอรมันขยายไปยังฝั่งตะวันตกของแม่น้ำเมิซ เพื่อให้ได้สังเกตพื้นที่ซึ่งปืนใหญ่ฝรั่งเศสยิงข้ามแม่น้ำใส่ที่สูงเมิซ ฝ่ายเยอรมันสามารถรุกได้ทีแรก แต่กำลังหนุนฝรั่งเศสจำกัดการเข้าตีโดยไม่สามารถบรรลุวัตถุประสงค์ได้ ต้นเดือนพฤษภาคม ฝ่ายเยอรมันเปลี่ยนยุทธวิธีและทำการโจมตีท้องถิ่นและตีโต้ตอบ ซึ่งทำให้ฝรั่งเศสมีโอกาสโจมตีต่อค่ายดูโอมง ค่ายบางส่วนถูกยึดจนการตีโต้ตอบของเยอรมันยึดค่ายคืนและจับเชลยศึกได้เป็นจำนวนมาก ฝ่ายเยอรมันเปลี่ยนยุทธวิธีอีกครั้ง โดยสลับการเข้าตีบนทั้งสองฝั่งของแม่น้ำเมิซและในเดือนมิถุนายนยึดค่ายโว (Fort Vaux) ได้ ฝ่ายเยอรมันบุกต่อเลยโวมุ่งสู่วัตถุประสงค์ภูมิศาสตร์สุดท้ายของแผนเดิม คือ ที่เฟลอรี-เดอว็อง-ดูโอมง (Fleury-devant-Douaumont) และค่ายโซวีย์ (Fort Souville) ฝ่ายเยอรมันขับการยื่นเด่นเข้าสู่การป้องกันของฝรั่งเศส ยึดเฟลอรีและเข้าใกล้ระยะ 4 กิโลเมตรจากป้อมแวร์เดิง
ในเดือนกรกฎาคม 1916 การบุกของเยอรมันลดลงเหลือการจัดส่งกำลังหนุนปืนใหญ่และทหารราบแก่แนวรบซอมและระหว่างปฏอบะติการท้องถิ่น หมู่บ้านเฟลอรีเปลี่ยนมือ 16 ครั้งตั้งแต่วันที่ 23 มิถุนายนถึง 17 สิงหาคม ความพยายามยึดค่ายโซวีย์ในต้นเดือนกรกฎาคมถูกปืนใหญ่และการยิงอาวุธเบาไล่กลับไป เพื่อจัดส่งกำลังหนุนแก่แนวรบซอม การบุกของเยอรมันยิ่งลดลงอีกและมีความพยายามตบตาฝรั่งเศสให้คาดหมายการโจมตีเพิ่มอีกเพื่อให้กำลังหนุนของฝรั่งเศสอยู่ห่างจากซอม ในเดือนสิงหาคมและธันวาคม การตีโต้ตอบของฝรั่งเศสยึดแผ่นดินที่เสียไปบนฝั่งตะวันออกคืนได้มากและยึดค่ายดูโอมงและโวได้
ยุทธการที่แวร์เดิงกินเวลา 303 วันและเป็นยุทธการที่ยืดเยื้อที่สุดและมียอดผู้เสียชีวิตสูงที่สุดครั้งหนึ่งในประวัติศาสตร์มนุษยชาติ การประเมินในปี 2000 พบว่ามีกำลังพลสูญเสียรวม 714,231 นาย เป็นฝรั่งเศส 377,231 นายและเยอรมัน 337,000 นาย เฉลี่ย 70,000 นายต่อเดือน การประเมินล่ากว่าเพิ่มจำนวนกำลังพลสูญเสียเป็น 976,000 นายระหว่างยุทธการ และมีกำลังพลสูญเสีย 1,250,000 นายที่แวร์เดิงระหว่างสงคราม

**หมายเหตุ**

**อ้างอิง**

**บรรณานุกรม**

**หนังสือ**
 isbn=978-3-486-55972-9- isbn=978-0-521-02637-6- oclc=4945014- isbn=978-0-304-35949-3- isbn=978-1-891268-09-0- isbn=978-2-7233-0514-3- isbn=978-0-674-01880-8- oclc=387805- access-date=9 February 2016 - isbn=978-0-521-04436-3- url-access=registration- isbn=978-1-107-60568-8- isbn=978-1-78200-353-3- isbn=978-1-57181-232-2- isbn=978-1-84884-345-5- isbn=978-1-78303-235-8- isbn=978-0-14-193752-6- url=https://archive.org/details/france00juli- isbn=978-0-19-931689-2- isbn=978-2-911920-10-3- isbn=978-1-900624-41-1- isbn=978-0-7315-3664-1- isbn=978-0-224-05990-9- isbn=978-2-262-01386-8- oclc=1890922- isbn=978-1-4087-0108-9- isbn=978-1-4087-0355-7- isbn=978-0-7146-4214-7- via=The digital State Library of Upper Austria- oclc=250134090- isbn=978-1-84884-466-7- url=https://books.google.com/books?id=AN-uIdVPITYC- isbn=978-0-85052-330-0- isbn=978-0-297-84671-0- isbn=978-0-471-11711-7- isbn=978-0-8371-5029-1

**สารานุกรม**
 access-date=6 October 2019

**วารสาร**
 issn=0984-2292- issn=0935-3623- issn=0984-2292

**อ่านเพิ่ม**
หนังสือ- isbn=978-1-78346-165-3- isbn=978-0-7524-1774-5- isbn=978-1-84415-867-6- isbn=978-0-09-180178-6- oclc=179279677- oclc=506108219- isbn=978-1-85532-993-5- isbn=978-1-86197-276-7- isbn=978-1-85375-358-9- oclc=248000026- isbn=978-1-57607-344-5- oclc=469408701- oclc=1016268225
วิทยานิพนธ์- oclc=875682161

**แหล่งข้อมูลอื่น**
  NASA satellite map-  Map of the Verdun battlefield, showing fortifications date=2023-01-27 -  Underground at Verdun-  The Battle of Verdun-  Info from firstworldwar.com-  Verdun (excerpt)-  Dutch/Flemish Forumfix-attempted=yes -  Verdun, A Battle of the Great War-  Douaumont Bataille Ossuaire Three panoramas-  Map of Europe, 1916-  The Battle of Verdun – The Greatest Battle Ever date=2022-09-25 - Sturm-Bataillon Nr. 5 (Rohr) at German Wikipedia-  Contemporary Schneider artillery catalogue-  Chlumberg, H. "The Miracle at Verdun"

หมวดหมู่:แนวรบด้านตะวันตก (สงครามโลกครั้งที่หนึ่ง)
หมวดหมู่:ยุทธการในสงครามโลกครั้งที่หนึ่ง
หมวดหมู่:ฟีลิป เปแต็ง
หมวดหมู่:เจ้าชายวิลเฮ็ล์ม มกุฎราชกุมาร